Imtella' Ottubru 20, 2021 Ir-Reġina Eliżabetta II ħassret il-vjaġġ tagħha għall-Irlanda ta' Fuq wara li t-tabib taha parir biex tibqa' tistrieħ għal ftit jiem. Ir-Reġina, li llum għandha 95 sena, qed tistrieħ f'Windsor Castle. Madankollu, xorta waħda mistennija li tattendi għall-konferenza dwar it-tibdil fil-klima, li se ssir aktar tard dan ix-xahar fi Glasgow. Qed ikun irrapportat li r-Reġina tinsab iddiżappuntata li ż-żjara ma saritx. Hija kellha tagħmel żjara ta' jumejn fl-Irlanda ta' Fuq.